title: Εκτελεστικός κανονισμός (ΕΕ) αριθ. 30/2014 της Επιτροπής, της 13ης Ιανουαρίου 2014 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Κονσερβολιά Ροβιών (Konservolia Rovion) (ΠΟΠ)]

text:
               15.1.2014

               EL

               Επίσημη Εφημερίδα της Ευρωπαϊκής Ένωσης

               L 10/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 30/2014 ΤΗΣ ΕΠΙΤΡΟΠΉΣ
   της 13ης Ιανουαρίου 2014
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Κονσερβολιά Ροβιών (Konservolia Rovion) (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΚ) αριθ. 1151/2012, η Επιτροπή εξέτασε την αίτηση της Ελλάδας για την έγκριση τροποποίησης των προδιαγραφών της προστατευόμενης ονομασίας προέλευσης «Κονσερβολιά Ροβιών» (Konservolia Rovion), η οποία καταχωρίσθηκε δυνάμει του κανονισμού (ΕΚ) αριθ. 1263/96 της Επιτροπής (2).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ’ εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η τροποποίηση των προδιαγραφών πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Ιανουαρίου 2014.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 163 της 2.7.1996, σ. 19.

      (3)  ΕΕ C 228 της 7.8.2013, σ. 30.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα Ι της Συνθήκης:

         Κλάση 1.6.   Φρούτα, λαχανικά και δημητριακά, νωπά ή μεταποιημένα

      ΕΛΛΑΔΑ
      Κονσερβολιά Ροβιών (Konservolia Rovion) (ΠΟΠ)


title: Εκτελεστικός κανονισμός (ΕΕ) 2017/992 της Επιτροπής, της 12ης Ιουνίου 2017, για την τροποποίηση του εκτελεστικού κανονισμού (ΕΕ) 2016/2148 όσον αφορά τη διαγραφή των αναφορών στη Δημοκρατία της Λευκορωσίας

text:
               13.6.2017

               EL

               Επίσημη Εφημερίδα της Ευρωπαϊκής Ένωσης

               L 149/66

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/992 ΤΗΣ ΕΠΙΤΡΟΠΉΣ
   της 12ης Ιουνίου 2017
   για την τροποποίηση του εκτελεστικού κανονισμού (ΕΕ) 2016/2148 όσον αφορά τη διαγραφή των αναφορών στη Δημοκρατία της Λευκορωσίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2015/936 του Ευρωπαϊκού Κοινοβουλίου και του Συμβουλίου, της 9ης Ιουνίου 2015, περί της θέσπισης κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή από άλλους κανόνες εισαγωγής της Ένωσης (1), και ιδίως το άρθρο 17 παράγραφοι 3 και 6 και το άρθρο 21 παράγραφος 2,
   Εκτιμώντας τα ακόλουθα:

               (1)

               O κανονισμός (ΕΕ) 2015/936 καθιέρωσε ποσοτικούς περιορισμούς στις εισαγωγές ορισμένων κλωστοϋφαντουργικών προϊόντων καταγωγής ορισμένων τρίτων χωρών, που κατανέμονται βάσει της αρχής προτεραιότητας.

               (2)

               Ο κανονισμός (ΕΕ) 2017/354 του Ευρωπαϊκού Κοινοβουλίου και του Συμβουλίου (2) κατάργησε τις αυτόνομες δασμολογικές ποσοστώσεις που επιβάλλονται στις εισαγωγές κλωστοϋφαντουργικών προϊόντων και ειδών ένδυσης καταγωγής Δημοκρατίας της Λευκορωσίας.

               (3)

               Οι κανόνες διαχείρισης των ποσοτικών ποσοστώσεων που καθορίζονται στον εκτελεστικό κανονισμό (ΕΕ) 2016/2148 της Επιτροπής (3) έχουν καταστεί παρωχημένοι όσον αφορά τα κλωστοϋφαντουργικά προϊόντα και τα είδη ένδυσης καταγωγής Δημοκρατίας της Λευκορωσίας. Επομένως, ο εν λόγω εκτελεστικός κανονισμός θα πρέπει να τροποποιηθεί αναλόγως.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κλωστοϋφαντουργικών προϊόντων, η οποία συστάθηκε με το άρθρο 30 του κανονισμού (ΕΕ) 2015/936,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα I του εκτελεστικού κανονισμού (ΕΕ) 2016/2148, ο πίνακας που αφορά τη Δημοκρατία της Λευκορωσίας διαγράφεται.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Ιουνίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 160 της 25.6.2015, σ. 1.

      (2)  Κανονισμός (ΕΕ) 2017/354 του Ευρωπαϊκού Κοινοβουλίου και του Συμβουλίου, της 15ης Φεβρουαρίου 2017, για την τροποποίηση του κανονισμού (ΕΕ) 2015/936 περί της θέσπισης κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή από άλλους κανόνες εισαγωγής της Ένωσης (ΕΕ L 57 της 3.3.2017, σ. 31).

      (3)  Εκτελεστικός κανονισμός (ΕΕ) 2016/2148 της Επιτροπής, της 7ης Δεκεμβρίου 2016, για τη θέσπιση κανόνων σχετικά με τη διαχείριση και την κατανομή κλωστοϋφαντουργικών ποσοστώσεων για το 2017 δυνάμει του κανονισμού (ΕΕ) 2015/936 του Ευρωπαϊκού Κοινοβουλίου και του Συμβουλίου (ΕΕ L 333 της 8.12.2016, σ. 32).


title: Εκτελεστικός κανονισμός (ΕΕ) 2015/925 της Επιτροπής, της 16ης Ιουνίου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               17.6.2015

               EL

               Επίσημη Εφημερίδα της Ευρωπαϊκής Ένωσης

               L 150/17

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/925 ΤΗΣ ΕΠΙΤΡΟΠΉΣ
   της 16ης Ιουνίου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Ιουνίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  142,4

                  MK

                  77,9

                  TR

                  74,2

                  ZZ

                  98,2

                  0707 00 05

                  AL

                  13,4

                  MK

                  36,2

                  TR

                  126,8

                  ZZ

                  58,8

                  0709 93 10

                  TR

                  122,0

                  ZZ

                  122,0

                  0805 50 10

                  AR

                  127,3

                  BO

                  147,7

                  BR

                  107,1

                  TR

                  111,0

                  ZA

                  147,8

                  ZZ

                  128,2

                  0808 10 80

                  AR

                  167,0

                  BR

                  99,4

                  CL

                  126,0

                  NZ

                  148,2

                  US

                  180,2

                  ZA

                  126,3

                  ZZ

                  141,2

                  0809 10 00

                  TR

                  253,0

                  ZZ

                  253,0

                  0809 29 00

                  TR

                  340,7

                  ZZ

                  340,7

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 190/2014 του Συμβουλίου, της 24ης Φεβρουαρίου 2014 , για την τροποποίηση του εκτελεστικού κανονισμού (ΕΕ) αριθ. 461/2013 για την επιβολή οριστικού αντισταθμιστικού δασμού στις εισαγωγές ορισμένων τύπων τερεφθαλικού πολυαιθυλενίου (ΡΕΤ) καταγωγής Ινδίας ύστερα από επανεξέταση ενόψει της λήξης ισχύος των μέτρων δυνάμει του άρθρου 18 του κανονισμού (ΕΚ) αριθ. 597/2009

text:
               28.2.2014

               EL

               Επίσημη Εφημερίδα της Ευρωπαϊκής Ένωσης

               L 59/5

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 190/2014 ΤΟΥ ΣΥΜΒΟΥΛΊΟΥ

   της 24ης Φεβρουαρίου 2014
   για την τροποποίηση του εκτελεστικού κανονισμού (ΕΕ) αριθ. 461/2013 για την επιβολή οριστικού αντισταθμιστικού δασμού στις εισαγωγές ορισμένων τύπων τερεφθαλικού πολυαιθυλενίου (ΡΕΤ) καταγωγής Ινδίας ύστερα από επανεξέταση ενόψει της λήξης ισχύος των μέτρων δυνάμει του άρθρου 18 του κανονισμού (ΕΚ) αριθ. 597/2009
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 597/2009 του Συμβουλίου, της 11ης Ιουνίου 2009, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 13,
   Έχοντας υπόψη την πρόταση που υπέβαλε η Ευρωπαϊκή Επιτροπή αφού ζήτησε τη γνώμη της συμβουλευτικής επιτροπής,
   Εκτιμώντας τα ακόλουθα:
   A.   ΠΡΟΗΓΟΥΜΕΝΗ ΔΙΑΔΙΚΑΣΙΑ

               (1)

               Με τον κανονισμό (ΕΚ) αριθ. 2603/2000 (2) το Συμβούλιο επέβαλε αντισταθμιστικά μέτρα για τις εισαγωγές τερεφθαλικού πολυαιθυλενίου («PET») καταγωγής Ινδίας. Τα μέτρα εκείνα, ύστερα από επανεξέταση ενόψει της λήξης ισχύος, διατηρήθηκαν σε ισχύ με τον εκτελεστικό κανονισμό (ΕΕ) αριθ. 461/2013 του Συμβουλίου (3).

               (2)

               Με τον κανονισμό (ΕΚ) αριθ. 2604/2000 (4), το Συμβούλιο επέβαλε μέτρα αντιντάμπινγκ για τις εισαγωγές τερεφθαλικού πολυαιθυλενίου («PET») καταγωγής Ινδίας. Ύστερα από επανεξέταση ενόψει της λήξης ισχύος τα εν λόγω μέτρα διατηρήθηκαν σε ισχύ με τον κανονισμό (ΕΚ) αριθ. 192/2007 του Συμβουλίου (5). Στις 24 Φεβρουαρίου 2012 η Επιτροπή κίνησε διαδικασία επανεξέτασης ενόψει της λήξης ισχύος. Με την εκτελεστική απόφαση 2013/226/ΕΕ (6) το Συμβούλιο απέρριψε την πρόταση της Επιτροπής για εκτελεστικό κανονισμό του Συμβουλίου για τη διατήρηση σε ισχύ του δασμού αντιντάμπινγκ στις εισαγωγές PET καταγωγής, μεταξύ άλλων, Ινδίας και, συνεπώς, τα μέτρα αντιντάμπινγκ έληξαν.

               (3)

               Το 2000, με την απόφαση 2000/745/ΕΚ (7), η Επιτροπή αποδέχθηκε αναλήψεις υποχρεώσεων ως προς τις τιμές, που προσέφεραν οι ινδικές εταιρείες Pearl Engineering Polymers Limited («Pearl») και Reliance Industries Limited («Reliance») σε σχέση με τη διαδικασία αντιντάμπινγκ και τη διαδικασία κατά των επιδοτήσεων. Το 2005, με την απόφαση 2005/697/ΕΚ (8), η Επιτροπή αποδέχθηκε ανάληψη υποχρέωσης από την ινδική εταιρεία South Asean Petrochem Limite η οποία ως αποτέλεσμα άλλαξε το όνομά της σε Dhunseri Petrochem & Tea Limited («Dhunseri») (9).

         B.   ΑΝΑΚΛΗΣΗ ΑΝΑΛΗΨΕΩΝ ΥΠΟΧΡΕΩΣΕΩΝ ΚΑΙ ΤΡΟΠΟΠΟΙΗΣΗ ΤΟΥ ΕΚΤΕΛΕΣΤΙΚΟΥ ΚΑΝΟΝΙΣΜΟΥ (ΕΕ) αριθ. 461/2013

               (4)

               Με την εκτελεστική απόφαση 2014/109/ΕΕ (10), η Επιτροπή ανακάλεσε την αποδοχή της για τις αναλήψεις υποχρεώσεων που προσέφεραν οι τρεις ινδικές εταιρείες Dhunseri, Reliance και Pearl. Συνεπώς, το άρθρο 1 παράγραφος 4 και το άρθρο 2 του εκτελεστικού κανονισμού (ΕΕ) αριθ. 461/2013, μαζί με το παράρτημα κανονισμού θα πρέπει να καταργηθούν. Επίσης, οι οριστικοί αντισταθμιστικοί δασμοί που επιβλήθηκαν με το άρθρο 1 παράγραφος 2 του εκτελεστικού κανονισμού (ΕΕ) αριθ. 461/2013 θα πρέπει να εφαρμοστούν στις εισαγωγές PET που παράγουν οι εταιρείες Dhunseri, Reliance και Pearl (πρόσθετος κωδικός TARIC Α585 για την Dhunseri, πρόσθετος κωδικός TARIC A181 για την Reliance και πρόσθετος κωδικός TARIC Α182 για την Pearl),

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Το άρθρο 1 παράγραφος 4 και το άρθρο 2 του εκτελεστικού κανονισμού (ΕΕ) αριθ. 461/2013 μαζί με το παράρτημα του κανονισμού καταργούνται.
   2.   Το άρθρο 1 παράγραφος 5 του εκτελεστικού κανονισμού (ΕΕ) αριθ. 461/2013 επαναριθμείται σε άρθρο 1 παράγραφος 4.
   3.   Το άρθρο 3 του εκτελεστικού κανονισμού (ΕΕ) αριθ. 461/2013 επαναριθμείται σε άρθρο 2.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Φεβρουαρίου 2014.

            Για το Συμβούλιο

            Ο Πρόεδρος

         Κ. ΑΡΒΑΝΙΤΟΠΟΥΛΟΣ

      (1)  ΕΕ L 188 της 18.7.2009, σ. 93.

      (2)  Κανονισμός (ΕΚ) αριθ. 2603/2000 του Συμβουλίου, της 27ης Νοεμβρίου 2000, για την επιβολή οριστικού αντισταθμιστικού δασμού και την οριστική είσπραξη του προσωρινού δασμού που επιβλήθηκε στις εισαγωγές ορισμένων τύπων τερεφθαλικού πολυαιθυλενίου, καταγωγής Ινδίας, Μαλαισίας και Ταϋλάνδης, και την περάτωση της διαδικασίας κατά των επιδοτήσεων όσον αφορά τις εισαγωγές ορισμένων τύπων τερεφθαλικού πολυαιθυλενίου, καταγωγής Ινδονησίας, Δημοκρατίας της Κορέας και Ταϊβάν (ΕΕ L 301 της 30.11.2000, σ. 1).

      (3)  Εκτελεστικός κανονισμός (ΕΕ) αριθ. 461/2013 του Συμβουλίου, της 21ης Μαΐου 2013, για την επιβολή οριστικού αντισταθμιστικού δασμού στις εισαγωγές ορισμένων τύπων τερεφθαλικού πολυαιθυλενίου (ΡΕΤ) καταγωγής Ινδίας ύστερα από επανεξέταση ενόψει της λήξης ισχύος των μέτρων δυνάμει του άρθρου 18 του κανονισμού (ΕΚ) αριθ. 597/2009 (ΕΕ L 137 της 23.5.2013, σ. 1).

      (4)  Κανονισμός (ΕΚ) αριθ. 2604/2000 του Συμβουλίου, της 27ης Νοεμβρίου 2000, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που έχει επιβληθεί στις εισαγωγές ορισμένων τύπων τερεφθαλικού πολυαιθυλενίου καταγωγής Ινδίας, Ινδονησίας, Δημοκρατίας της Κορέας, Μαλαισίας, Ταϊβάν και Ταϊλάνδης (ΕΕ L 301 της 30.11.2000, σ. 21).

      (5)  Κανονισμός (ΕΚ) αριθ. 192/2007 του Συμβουλίου, της 22ας Φεβρουαρίου 2007, για την επιβολή οριστικού δασμού αντιντάμπινγκ στις εισαγωγές ορισμένων τύπων τερεφθαλικού πολυαιθυλενίου καταγωγής Ινδίας, Ινδονησίας, Μαλαισίας, Δημοκρατίας της Κορέας, Ταϊλάνδης και Ταϊβάν κατόπιν επανεξέτασης ενόψει της λήξης της ισχύος των μέτρων και μερικής ενδιάμεσης επανεξέτασης σύμφωνα με το άρθρο 11 παράγραφοι 2 και 3 του κανονισμού (ΕΚ) αριθ. 384/96 (ΕΕ L 59 της 27.2.2007, σ. 1).

      (6)  Εκτελεστική απόφαση 2013/226/ΕΕ του Συμβουλίου, της 21ης Μαΐου 2013, για την απόρριψη της πρότασης εκτελεστικού κανονισμού του Συμβουλίου για την επιβολή οριστικού δασμού αντιντάμπινγκ στις εισαγωγές ορισμένων τύπων πολυ(τερεφθαλικού εστέρα αιθυλενογλυκόλης) καταγωγής Ινδίας, Ταϊβάν και Ταϊλάνδης, μετά από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 και για την περάτωση της διαδικασίας επανεξέτασης ενόψει της λήξης ισχύος των μέτρων όσον αφορά τις εισαγωγές ορισμένων τύπων πολυ(τερεφθαλικού εστέρα αιθυλενογλυκόλης) καταγωγής Ινδονησίας και Μαλαισίας, στον βαθμό που η πρόταση επιβάλλει οριστικό δασμό αντιντάμπινγκ στις εισαγωγές ορισμένων τύπων πολυ(τερεφθαλικού εστέρα αιθυλενογλυκόλης) καταγωγής Ινδίας, Ταϊβάν και Ταϊλάνδης (ΕΕ L 136 της 23.5.2013, σ. 12).

      (7)  Απόφαση 2000/745/ΕΚ της Επιτροπής, της 29ης Νοεμβρίου 2000, για την αποδοχή των αναλήψεων υποχρεώσεων που προτάθηκαν σε σχέση με τις διαδικασίες αντιντάμπινγκ και κατά των επιδοτήσεων όσον αφορά τις εισαγωγές τερεφθαλικού πολυαιθυλενίου (PET) καταγωγής Ινδίας, Ινδονησίας, Μαλαισίας, Δημοκρατίας της Κορέας, Ταϊβάν και Ταϊλάνδης (ΕΕ L 301 της 30.11.2000, σ. 88).

      (8)  Απόφαση 2005/697/ΕΚ της Επιτροπής, της 12ης Σεπτεμβρίου 2005, για τροποποίηση της απόφασης 2000/745/ΕΚ της Επιτροπής για την αποδοχή των αναλήψεων υποχρεώσεων που προτάθηκαν σε σχέση με τις διαδικασίες αντιντάμπινγκ και αντεπιδοτήσεων όσον αφορά τις εισαγωγές τερεφθαλικού πολυαιθυλενίου (PET) καταγωγής, μεταξύ άλλων, Ινδίας (ΕΕ L 266 της 11.10.2005, σ. 62).

      (9)  Σημείωση για τα ισχύοντα αντισταθμιστικά μέτρα για τις εισαγωγές στην ΕΕ τερεφθαλικού πολυαιθυλενίου καταγωγής Ινδίας: αλλαγή ονόματος μιας εταιρείας υποκειμένης σε ατομικό αντισταθμιστικό δασμό (ΕΕ C 335 της 11.12.2010, σ. 7).

      (10)  Εκτελεστική απόφαση 2014/109/ΕΕ της Επιτροπής, της 4ης Φεβρουαρίου 2014, για την κατάργηση της απόφασης 2000/745/ΕΚ για την αποδοχή των αναλήψεων υποχρεώσεων που προτάθηκαν σε σχέση με τις διαδικασίες αντιντάμπινγκ και αντεπιδοτήσεων όσον αφορά τις εισαγωγές τερεφθαλικού πολυαιθυλενίου (PET) καταγωγής, μεταξύ άλλων, Ινδίας (Βλέπε σελίδα 35 της παρούσας Επίσημης Εφημερίδας).


title: Εκτελεστικός κανονισμός (ΕΕ) αριθ. 1270/2011 της Επιτροπής, της 6ης Δεκεμβρίου 2011 , σχετικά με τον καθορισμό ποσοστού αποδοχής για την έκδοση πιστοποιητικών εξαγωγής, την απόρριψη των αιτήσεων πιστοποιητικών εξαγωγής και την αναστολή της υποβολής των αιτήσεων πιστοποιητικών εξαγωγής για τη ζάχαρη εκτός ποσόστωσης

text:
               7.12.2011

               EL

               Επίσημη Εφημερίδα της Ευρωπαϊκής Ένωσης

               L 324/27

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1270/2011 ΤΗΣ ΕΠΙΤΡΟΠΉΣ
   της 6ης Δεκεμβρίου 2011
   σχετικά με τον καθορισμό ποσοστού αποδοχής για την έκδοση πιστοποιητικών εξαγωγής, την απόρριψη των αιτήσεων πιστοποιητικών εξαγωγής και την αναστολή της υποβολής των αιτήσεων πιστοποιητικών εξαγωγής για τη ζάχαρη εκτός ποσόστωσης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1),
   Έχοντας υπόψη τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 7ε σε συνδυασμό με το άρθρο 9 παράγραφος 1,
   Εκτιμώντας τα ακόλουθα:

               (1)

               Σύμφωνα με το άρθρο 61 πρώτο εδάφιο στοιχείο δ) του κανονισμού (ΕΚ) αριθ. 1234/2007, η ζάχαρη που παράγεται κατά τη διάρκεια της περιόδου εμπορίας καθ’ υπέρβαση της ποσόστωσης που αναφέρεται στο άρθρο 56 του εν λόγω κανονισμού μπορεί να εξάγεται μόνο εντός του ποσοτικού ορίου που καθορίζεται από την Επιτροπή.

               (2)

               Στον εκτελεστικό κανονισμό (ΕΕ) αριθ. 372/2011 της Επιτροπής, της 15ης Απριλίου 2011, για τον καθορισμό ποσοτικών ορίων όσον αφορά τις εξαγωγές ζάχαρης και ισογλυκόζης εκτός ποσόστωσης έως το τέλος της περιόδου εμπορίας 2011/2012 (3), καθορίζονται τα ανωτέρω όρια.

               (3)

               Οι ποσότητες ζάχαρης τις οποίες αφορούν οι αιτήσεις πιστοποιητικών εξαγωγής υπερβαίνουν το ποσοτικό όριο που καθορίζεται στο άρθρο 1 παράγραφος 1 στοιχείο α) του κανονισμού (ΕΕ) αριθ. 372/2011. Ως εκ τούτου, κρίνεται σκόπιμο να καθορισθεί ποσοστό αποδοχής για τις ποσότητες για τις οποίες υποβλήθηκαν αιτήσεις την 1η Δεκεμβρίου 2011. Όλες οι αιτήσεις πιστοποιητικών εξαγωγής για ζάχαρη που υποβλήθηκαν μετά τις 2 Δεκεμβρίου 2011 πρέπει, συνεπώς, να απορριφθούν και να ανασταλεί η υποβολή των αιτήσεων πιστοποιητικών εξαγωγής,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Τα πιστοποιητικά εξαγωγής για τη ζάχαρη εκτός ποσόστωσης για τα οποία υποβλήθηκαν αιτήσεις την 1η Δεκεμβρίου 2011, εκδίδονται για τις αιτούμενες ποσότητες πολλαπλασιαζόμενες επί το ποσοστό αποδοχής 51,679586 %.
   2.   Οι αιτήσεις πιστοποιητικών εξαγωγής για τη ζάχαρη εκτός ποσόστωσης που υποβλήθηκαν στις 5, 6 και 7 Δεκεμβρίου 2011 απορρίπτονται.
   3.   Η υποβολή των αιτήσεων πιστοποιητικών εξαγωγής για τη ζάχαρη εκτός ποσόστωσης αναστέλλεται για την περίοδο από τις 8 Δεκεμβρίου 2011 έως τις 31 Δεκεμβρίου 2011.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Δεκεμβρίου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 178 της 1.7.2006, σ. 24.

      (3)  ΕΕ L 102 της 16.4.2011, σ. 8.


title: Εκτελεστικός κανονισμός (ΕΕ) αριθ. 975/2013 της Επιτροπής, της 11ης Οκτωβρίου 2013 , σχετικά με τις παρεκκλίσεις από τους κανόνες καταγωγής που ορίζονται στο παράρτημα II της συμφωνίας σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου, οι οποίες εφαρμόζονται στο πλαίσιο ποσοστώσεων για ορισμένα προϊόντα από την Ονδούρα

text:
               12.10.2013

               EL

               Επίσημη Εφημερίδα της Ευρωπαϊκής Ένωσης

               L 272/20

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 975/2013 ΤΗΣ ΕΠΙΤΡΟΠΉΣ
   της 11ης Οκτωβρίου 2013
   σχετικά με τις παρεκκλίσεις από τους κανόνες καταγωγής που ορίζονται στο παράρτημα II της συμφωνίας σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου, οι οποίες εφαρμόζονται στο πλαίσιο ποσοστώσεων για ορισμένα προϊόντα από την Ονδούρα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2012/734/ΕΕ του Συμβουλίου, της 25ης Ιουνίου 2012, για την υπογραφή, εξ ονόματος της Ευρωπαϊκής Ένωσης, της συμφωνίας σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου, και την προσωρινή εφαρμογή του μέρους IV της εν λόγω συμφωνίας σχετικά με τις εμπορικές συναλλαγές (1), και ιδίως το άρθρο 6,
   Εκτιμώντας τα ακόλουθα:

               (1)

               Με την απόφαση 2012/734/ΕΕ το Συμβούλιο ενέκρινε την υπογραφή, εξ ονόματος της Ένωσης, της συμφωνίας σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου (εφεξής «η συμφωνία»). Δυνάμει της απόφασης 2012/734/ΕΕ, η συμφωνία εφαρμόζεται προσωρινά, έως ότου ολοκληρωθούν οι διαδικασίες που απαιτούνται για τη σύναψή της.

               (2)

               Το παράρτημα II της συμφωνίας αφορά τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας. Για ορισμένα προϊόντα, το προσάρτημα 2Α του εν λόγω παραρτήματος προβλέπει τη δυνατότητα παρεκκλίσεων από τους κανόνες καταγωγής που περιλαμβάνονται στο προσάρτημα 2 του παραρτήματος II στο πλαίσιο ετήσιων ποσοστώσεων. Εφόσον η Ένωση αποφάσισε να κάνει χρήση αυτής της δυνατότητας, είναι αναγκαίο να προβλεφθούν οι όροι της εφαρμογής των εν λόγω παρεκκλίσεων για εισαγωγές από την Ονδούρα.

               (3)

               Η διαχείριση των ποσοστώσεων που καθορίζονται στο προσάρτημα 2Α του παραρτήματος II θα πρέπει να ασκείται βάσει της αρχής της χρονικής προτεραιότητας, σύμφωνα με τον κανονισμό (ΕΟΚ) αριθ. 2454/93 της Επιτροπής της 2ας Ιουλίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως κοινοτικού τελωνειακού κώδικα (2).

               (4)

               Το δικαίωμα υπαγωγής στις δασμολογικές παραχωρήσεις θα πρέπει να υπόκειται στην προσκόμιση των σχετικών πιστοποιητικών καταγωγής στις τελωνειακές αρχές, όπως προβλέπεται στη συμφωνία.

               (5)

               Δεδομένου ότι η συμφωνία εφαρμόζεται σε προσωρινή βάση από την 1η Αυγούστου 2013, ο παρών κανονισμός θα πρέπει να εφαρμόζεται από την ίδια ημερομηνία.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Οι κανόνες καταγωγής που θεσπίζονται στο προσάρτημα 2Α του παραρτήματος II της συμφωνίας σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Κεντρικής Αμερικής, αφετέρου (εφεξής «η συμφωνία»), εφαρμόζονται στα προϊόντα που απαριθμούνται στο παράρτημα του παρόντος κανονισμού.
   2.   Οι αναφερόμενοι στην παράγραφο 1 κανόνες καταγωγής εφαρμόζονται κατά παρέκκλιση των κανόνων καταγωγής που περιλαμβάνονται στο προσάρτημα 2 του παραρτήματος II της συμφωνίας, εντός του πλαισίου των ποσοστώσεων που καθορίζονται στο παράρτημα του παρόντος κανονισμού.
   Άρθρο 2
   Για να τύχουν της παρέκκλισης που προβλέπεται στο άρθρο 1, τα προϊόντα συνοδεύονται από πιστοποιητικό καταγωγής, όπως ορίζεται στο παράρτημα II της συμφωνίας.
   Άρθρο 3
   Η διαχείριση των ποσοτήτων που καθορίζονται στο παράρτημα πραγματοποιείται σύμφωνα με τα άρθρα 308α, 308β και 308γ του κανονισμού (ΕΟΚ) αριθ. 2454/93.
   Άρθρο 4
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Αυγούστου 2013.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Οκτωβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 346 της 15.12.2012, σ. 1.

      (2)  ΕΕ L 253 της 11.10.1993, σ. 1.

      ΠΑΡΑΡΤΗΜΑ

         ΟΝΔΟΥΡΑ

      Με την επιφύλαξη των κανόνων για την ερμηνεία της συνδυασμένης ονοματολογίας, το κείμενο για την περιγραφή των προϊόντων πρέπει να θεωρηθεί ότι έχει μόνον ενδεικτική αξία, δεδομένου ότι το προτιμησιακό καθεστώς καθορίζεται στο πλαίσιο του παρόντος παραρτήματος, βάσει των κωδικών ΣΟ, που ισχύουν κατά τον χρόνο θέσπισης του παρόντος κανονισμού.

                  Αύξων αριθμός

                  Κωδικός ΣΟ

                  Περιγραφή εμπορευμάτων

                  Περίοδος ποσόστωσης

                  Όγκος ετήσιας ποσόστωσης [σε τεμάχια (ζεύγη) εκτός εάν ορίζεται άλλως]

                  09.7052

                  6115

                  Κολάν (κάλτσες-κιλότες), κάλτσες, μισές κάλτσες, καλτσάκια (σοσόνια) και άλλα παρόμοια είδη, στα οποία περιλαμβάνονται και τα κολάν (κάλτσες-κιλότες), κάλτσες, μισές κάλτσες με διαβάθμιση πίεσης (π.χ. κάλτσες φλεβίτιδας), από πλεκτό

                  Από 1.8.2013 έως 31.12.2013

                  2 916 667

                  Από 1.1.2014 έως 31.12.2014 και για κάθε επόμενη περίοδο από 1.1 έως 31.12

                  7 000 000

                  09.7053

                  6205 20 00

                  Πουκάμισα και πουκαμισάκια για άνδρες ή αγόρια, από βαμβάκι

                  Από 1.8.2013 έως 31.12.2013

                  4 583 333

                  Από 1.1.2014 έως 31.12.2014

                  11 880 000

                  Από 1.1.2015 έως 31.12.2015

                  12 760 000

                  Από 1.1.2016 έως 31.12.2016

                  13 640 000

                  Από 1.1.2017 έως 31.12.2017

                  14 520 000

                  Από 1.1.2018 έως 31.12.2018 και για κάθε επόμενη περίοδο από 1.1 έως 31.12

                  15 400 000

                  09.7054

                  6205 30 00

                  Πουκάμισα και πουκαμισάκια για άνδρες ή αγόρια, από συνθετικές ή τεχνητές ίνες

                  Από 1.8.2013 έως 31.12.2013

                  5 729 167

                  Από 1.1.2014 έως 31.12.2014

                  14 850 000

                  Από 1.1.2015 έως 31.12.2015

                  15 950 000

                  Από 1.1.2016 έως 31.12.2016

                  17 050 000

                  Από 1.1.2017 έως 31.12.2017

                  18 150 000

                  Από 1.1.2018 έως 31.12.2018 και για κάθε επόμενη περίοδο από 1.1 έως 31.12

                  19 250 000

                  09.7055

                  6205 90

                  Πουκάμισα και πουκαμισάκια για άνδρες ή αγόρια, από άλλες υφαντικές ύλες

                  Από 1.8.2013 έως 31.12.2013

                  416 667

                  Από 1.1.2014 έως 31.12.2014

                  1 080 000

                  Από 1.1.2015 έως 31.12.2015

                  1 160 000

                  Από 1.1.2016 έως 31.12.2016

                  1 240 000

                  Από 1.1.2017 έως 31.12.2017

                  1 320 000

                  Από 1.1.2018 έως 31.12.2018 και για κάθε επόμενη περίοδο από 1.1 έως 31.12

                  1 400 000

                  09.7056

                  6206 30 00

                  Φορέματα-πουκάμισα (σεμιζιέ), μπλούζες, μπλούζες-πουκάμισα και πουκαμισάκια για γυναίκες ή κορίτσια, από βαμβάκι

                  Από 1.8.2013 έως 31.12.2013

                  4 166 667

                  Από 1.1.2014 έως 31.12.2014

                  10 800 000

                  Από 1.1.2015 έως 31.12.2015

                  11 600 000

                  Από 1.1.2016 έως 31.12.2016

                  12 400 000

                  Από 1.1.2017 έως 31.12.2017

                  13 200 000

                  Από 1.1.2018 έως 31.12.2018 και για κάθε επόμενη περίοδο από 1.1 έως 31.12

                  14 000 000

                  09.7057

                  6206 40 00

                  Φορέματα-πουκάμισα (σεμιζιέ), μπλούζες, μπλούζες-πουκάμισα και πουκαμισάκια, για γυναίκες ή κορίτσια, από συνθετικές ή τεχνητές ίνες

                  Από 1.8.2013 έως 31.12.2013

                  5 416 667

                  Από 1.1.2014 έως 31.12.2014

                  14 040 000

                  Από 1.1.2015 έως 31.12.2015

                  15 080 000

                  Από 1.1.2016 έως 31.12.2016

                  16 120 000

                  Από 1.1.2017 έως 31.12.2017

                  17 160 000

                  Από 1.1.2018 έως 31.12.2018 και για κάθε επόμενη περίοδο από 1.1 έως 31.12

                  18 200 000

                  09.7058

                  6206 90

                  Φορέματα-πουκάμισα (σεμιζιέ), μπλούζες, μπλούζες-πουκάμισα και πουκαμισάκια για γυναίκες ή κορίτσια, από άλλες υφαντικές ύλες

                  Από 1.8.2013 έως 31.12.2013

                  416 667

                  Από 1.1.2014 έως 31.12.2014

                  1 080 000

                  Από 1.1.2015 έως 31.12.2015

                  1 160 000

                  Από 1.1.2016 έως 31.12.2016

                  1 240 000

                  Από 1.1.2017 έως 31.12.2017

                  1 320 000

                  Από 1.1.2018 έως 31.12.2018 και για κάθε επόμενη περίοδο από 1.1 έως 31.12

                  1 400 000

                  09.7059

                  6212 10

                  Στηθόδεσμοι και μπούστα, έστω και πλεκτά

                  Από 1.8.2013 έως 31.12.2013

                  2 083 333

                  Από 1.1.2014 έως 31.12.2014

                  5 400 000

                  Από 1.1.2015 έως 31.12.2015

                  5 800 000

                  Από 1.1.2016 έως 31.12.2016

                  6 200 000

                  Από 1.1.2017 έως 31.12.2017

                  6 600 000

                  Από 1.1.2018 έως 31.12.2018 και για κάθε επόμενη περίοδο από 1.1 έως 31.12

                  7 000 000

                  09.7060

                  8544 30 00

                  Δέσμες από σύρματα για αναφλεκτήρες και άλλες δέσμες από σύρματα των τύπων που χρησιμοποιούνται στα μεταφορικά μέσα

                  Από 1.8.2013 έως 31.12.2013

                  3 333 (σε τόνους καθαρού βάρους)

                  8544 42

                  Άλλοι ηλεκτρικοί αγωγοί, για τάσεις που δεν υπερβαίνουν τα 1 000 V, που φέρουν τεμάχια σύνδεσης

                  8544 49

                  Άλλοι ηλεκτρικοί αγωγοί, για τάσεις που δεν υπερβαίνουν τα 1 000 V, χωρίς τεμάχια σύνδεσης

                  Από 1.1.2014 έως 31.12.2014 και για κάθε επόμενη περίοδο από 1.1 έως 31.12

                  8 000 (σε τόνους καθαρού βάρους)

                  8544 60

                  Άλλοι ηλεκτρικοί αγωγοί, για τάσεις που υπερβαίνουν τα 1 000 V


title: Εκτελεστικός κανονισμός (ΕΕ) 2015/2410 της Επιτροπής, της 18ης Δεκεμβρίου 2015, για τον καθορισμό των ποσοτήτων που πρέπει να προστεθούν στην ποσότητα που καθορίστηκε για την υποπερίοδο από 1 Απριλίου έως 30 Ιουνίου 2016 στο πλαίσιο των δασμολογικών ποσοστώσεων που ανοίχθηκαν με τον εκτελεστικό κανονισμό (ΕΕ) 2015/2077 για τα αυγά, τα προϊόντα αυγών και τις αυγοαλβουμίνες καταγωγής Ουκρανίας

text:
               19.12.2015

               EL

               Επίσημη Εφημερίδα της Ευρωπαϊκής Ένωσης

               L 333/112

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2410 ΤΗΣ ΕΠΙΤΡΟΠΉΣ
   της 18ης Δεκεμβρίου 2015
   για τον καθορισμό των ποσοτήτων που πρέπει να προστεθούν στην ποσότητα που καθορίστηκε για την υποπερίοδο από 1 Απριλίου έως 30 Ιουνίου 2016 στο πλαίσιο των δασμολογικών ποσοστώσεων που ανοίχθηκαν με τον εκτελεστικό κανονισμό (ΕΕ) 2015/2077 για τα αυγά, τα προϊόντα αυγών και τις αυγοαλβουμίνες καταγωγής Ουκρανίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188 παράγραφοι 2 και 3,
   Εκτιμώντας τα ακόλουθα:

               (1)

               Με τον εκτελεστικό κανονισμό (ΕΕ) 2015/2077 της Επιτροπής (2) ανοίχθηκαν δασμολογικές ποσοστώσεις για την εισαγωγή προϊόντων του τομέα των αυγών και των αυγοαλβουμινών, καταγωγής Ουκρανίας.

               (2)

               Οι ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από 1 έως 7 Δεκεμβρίου 2015, για την υποπερίοδο από 1 Ιανουαρίου έως 31 Μαρτίου 2016 είναι μικρότερες από τις διαθέσιμες ποσότητες. Ως εκ τούτου, κρίνεται σκόπιμο να προσδιοριστούν οι ποσότητες για τις οποίες δεν υποβλήθηκαν αιτήσεις και να προστεθούν στην ποσότητα που καθορίζεται για την επόμενη υποπερίοδο ποσόστωσης.

               (3)

               Για να εξασφαλιστεί η αποτελεσματικότητα του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι ποσότητες για τις οποίες δεν υποβλήθηκαν αιτήσεις πιστοποιητικών εισαγωγής δυνάμει του εκτελεστικού κανονισμού (ΕΚ) 2015/2077 και οι οποίες πρέπει να προστεθούν στην υποπερίοδο από 1 Απριλίου έως 30 Ιουνίου 2016, προβλέπονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Δεκεμβρίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Εκτελεστικός κανονισμός (ΕΕ) 2015/2077 της Επιτροπής, της 18ης Νοεμβρίου 2015, σχετικά με το άνοιγμα και τον τρόπο διαχείρισης ενωσιακών δασμολογικών ποσοστώσεων εισαγωγής για τα αυγά, τα προϊόντα αυγών και τις αυγοαλβουμίνες καταγωγής Ουκρανίας (ΕΕ L 302 της 19.11.2015, σ. 57).

      ΠΑΡΑΡΤΗΜΑ

                  Αύξων αριθμός

                  Ποσότητες για τις οποίες δεν υποβλήθηκαν αιτήσεις και οι οποίες πρέπει να προστεθούν στις διαθέσιμες ποσότητες για την υποπερίοδο από 1 Απριλίου έως 30 Ιουνίου 2016
                  (σε kg ισοδύναμων αυγών με κέλυφος)

                  09.4275

                  375 000

                  09.4276

                  750 000


title: Εκτελεστικός κανονισμός (ΕΕ) αριθ. 1234/2011 της Επιτροπής, της 23ης Νοεμβρίου 2011 , για την τροποποίηση του κανονισμού (ΕΕ) αριθ. 1245/2010 σχετικά με το άνοιγμα ενωσιακών δασμολογικών ποσοστώσεων για αιγοπρόβατα και αιγοπρόβειο κρέας για το έτος 2011

text:
               30.11.2011

               EL

               Επίσημη Εφημερίδα της Ευρωπαϊκής Ένωσης

               L 317/16

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1234/2011 ΤΗΣ ΕΠΙΤΡΟΠΉΣ
   της 23ης Νοεμβρίου 2011
   για την τροποποίηση του κανονισμού (ΕΕ) αριθ. 1245/2010 σχετικά με το άνοιγμα ενωσιακών δασμολογικών ποσοστώσεων για αιγοπρόβατα και αιγοπρόβειο κρέας για το έτος 2011
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 144 παράγραφος 1 και το άρθρο 148, σε συνδυασμό με το άρθρο 4,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 1245/2010 της Επιτροπής (2) προβλέπει το άνοιγμα ενωσιακών δασμολογικών ποσοστώσεων εισαγωγής για αιγοπρόβατα και αιγοπρόβειο κρέας για την περίοδο από την 1η Ιανουαρίου έως τις 31 Δεκεμβρίου 2011.

               (2)

               Η συμφωνία με τη μορφή ανταλλαγής επιστολών μεταξύ της Ευρωπαϊκής Ένωσης και της Αυστραλίας, σύμφωνα με το άρθρο XXIV:6 και το άρθρο XXVIII της Γενικής Συμφωνίας Δασμών και Εμπορίου (GATT) 1994 όσον αφορά την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της διαδικασίας προσχώρησής τους στην Ευρωπαϊκή Ένωση (3) (στο εξής η «συμφωνία»), η οποία εγκρίθηκε με την απόφαση 2011/768/ΕΕ του Συμβουλίου (4), προβλέπει για την Αυστραλία τη χορήγηση πρόσθετης ετήσιας δασμολογικής ποσόστωσης για ποσότητα 400 τόνων (βάρος σφαγίου), η οποία θα πρέπει να προστεθεί στη διαθέσιμη για το 2011 ποσότητα δυνάμει του κανονισμού (ΕΕ) αριθ. 1245/2010.

               (3)

               Επομένως, ο κανονισμός (ΕΕ) αριθ. 1245/2010 πρέπει να τροποποιηθεί αναλόγως.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα του κανονισμού (ΕΕ) αριθ. 1245/2010, η σειρά σχετικά με την Αυστραλία αντικαθίσταται από το ακόλουθο κείμενο:

                  «—

                  09.2105

                  09.2106

                  09.2012

                  Αυστραλία

                  19 186»

   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Δεκεμβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Νοεμβρίου 2011.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 299 της 16.11.2007, σ. 1.

      (2)  ΕΕ L 338 της 22.12.2010, σ. 37.

      (3)  Βλέπε σελίδα 7 της παρούσας Επίσημης Εφημερίδας.

      (4)  Βλέπε σελίδα 6 της παρούσας Επίσημης Εφημερίδας.


title: Εκτελεστικός κανονισμός (ΕΕ) αριθ. 1120/2013 της Επιτροπής, της 6ης Νοεμβρίου 2013 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Piment d’Espelette/Piment d’Espelette – Ezpeletako Biperra (ΠΟΠ)]

text:
               9.11.2013

               EL

               Επίσημη Εφημερίδα της Ευρωπαϊκής Ένωσης

               L 299/24

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1120/2013 ΤΗΣ ΕΠΙΤΡΟΠΉΣ
   της 6ης Νοεμβρίου 2013
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Piment d’Espelette/Piment d’Espelette – Ezpeletako Biperra (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Γαλλίας για την έγκριση τροποποίησης των προδιαγραφών της προστατευόμενης ονομασίας προέλευσης «Piment d’Espelette»/«Piment d’Espelette – Ezpeletako Biperra», η οποία καταχωρίσθηκε δυνάμει του κανονισμού (ΕΚ) αριθ. 1495/2002 της Επιτροπής (2).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ’ εφαρμογή του άρθρου 50 παράγραφος 2 στοιχείο α) του εν λόγω κανονισμού στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, βάσει του άρθρου 51 του κανονισμού (ΕΕ) αριθ. 1151/2012, η τροποποίηση των προδιαγραφών πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Νοεμβρίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 225 της 22.8.2002, σ. 11.

      (3)  ΕΕ C 57 της 27.2.2013, σ. 11.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα Ι της Συνθήκης:

         Κλάση 1.8.   Λοιπά προϊόντα του παραρτήματος Ι της Συνθήκης (μπαχαρικά κ.λπ.)

      ΓΑΛΛΙΑ
      Piment d’Espelette/Piment d’Espelette – Ezpeletako Biperra (ΠΟΠ)


title: Εκτελεστικός κανονισμός (ΕΕ) 2015/1164 της Επιτροπής, της 15ης Ιουλίου 2015, για τον καθορισμό του ποσοτικού ορίου όσον αφορά τις εξαγωγές ζάχαρης και ισογλυκόζης εκτός ποσόστωσης μέχρι το τέλος της περιόδου εμπορίας 2015/2016

text:
               16.7.2015

               EL

               Επίσημη Εφημερίδα της Ευρωπαϊκής Ένωσης

               L 188/28

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1164 ΤΗΣ ΕΠΙΤΡΟΠΉΣ
   της 15ης Ιουλίου 2015
   για τον καθορισμό του ποσοτικού ορίου όσον αφορά τις εξαγωγές ζάχαρης και ισογλυκόζης εκτός ποσόστωσης μέχρι το τέλος της περιόδου εμπορίας 2015/2016
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 139 παράγραφος 2 και το άρθρο 144 πρώτο εδάφιο στοιχείο ζ),
   Εκτιμώντας τα ακόλουθα:

               (1)

               Σύμφωνα με το άρθρο 139 παράγραφος 1 πρώτο εδάφιο στοιχείο δ) του κανονισμού (ΕΕ) αριθ. 1308/2013, η ζάχαρη ή η ισογλυκόζη που παράγονται καθ' υπέρβαση της ποσόστωσης που αναφέρεται στο άρθρο 136 του εν λόγω κανονισμού μπορούν να εξάγονται μόνο εντός του ποσοτικού ορίου που καθορίζει η Επιτροπή.

               (2)

               Οι λεπτομερείς κανόνες εφαρμογής για τις εξαγωγές εκτός ποσόστωσης, ιδίως όσον αφορά την έκδοση των πιστοποιητικών εξαγωγής, καθορίζονται στον κανονισμό (ΕΚ) αριθ. 951/2006 της Επιτροπής (2). Ωστόσο, θα πρέπει να καθορίζεται ποσοτικό όριο για κάθε περίοδο εμπορίας, λαμβανομένων υπόψη των ενδεχόμενων δυνατοτήτων στις εξαγωγικές αγορές.

               (3)

               Οι εξαγωγές από την Ένωση αντιπροσωπεύουν σημαντικό μέρος των οικονομικών δραστηριοτήτων ορισμένων παραγωγών ζάχαρης και ισογλυκόζης της Ένωσης, οι οποίοι έχουν δημιουργήσει παραδοσιακές αγορές εκτός της Ένωσης. Οι εξαγωγές ζάχαρης και ισογλυκόζης προς τις αγορές αυτές μπορούν να είναι οικονομικά βιώσιμες και χωρίς τη χορήγηση επιστροφών κατά την εξαγωγή. Προς τον σκοπό αυτό, είναι αναγκαίο να καθοριστεί ποσοτικό όριο για τις εξαγωγές ζάχαρης και ισογλυκόζης εκτός ποσόστωσης, ώστε οι ενδιαφερόμενοι παραγωγοί της ΕΕ να μπορούν να συνεχίσουν να εφοδιάζουν τις παραδοσιακές αγορές τους.

               (4)

               Για την περίοδο εμπορίας 2015/2016 εκτιμάται ότι ο καθορισμός του ποσοτικού ορίου αρχικά σε 650 000 τόνους, εκφραζόμενους σε ισοδύναμο λευκής ζάχαρης, για τις εξαγωγές ζάχαρης εκτός ποσόστωσης, και σε 70 000 τόνους, εκφραζόμενους σε ξηρά ουσία, για τις εξαγωγές ισογλυκόζης εκτός ποσόστωσης, αντιστοιχεί στη ζήτηση της αγοράς.

               (5)

               Οι εξαγωγές ζάχαρης από την Ένωση προς ορισμένους κοντινούς προορισμούς και προς τρίτες χώρες που επιφυλάσσουν προτιμησιακή μεταχείριση στα προϊόντα της Ένωσης βρίσκονται, επί του παρόντος, σε ιδιαίτερα ευνοϊκή ανταγωνιστική θέση. Λαμβανομένης υπόψη της έλλειψης κατάλληλων μέσων αμοιβαίας συνδρομής για την καταπολέμηση των παρατυπιών και προκειμένου να ελαχιστοποιηθεί ο κίνδυνος απάτης και να αποφευχθεί οποιαδήποτε κατάχρηση λόγω ενδεχόμενης επανεισαγωγής ή επανακυκλοφορίας ζάχαρης εκτός ποσόστωσης στην Ένωση, θα πρέπει να εξαιρεθούν από τους επιλέξιμους προορισμούς ορισμένοι κοντινοί προορισμοί.

               (6)

               Δεδομένου ότι οι εκτιμώμενοι κίνδυνοι ενδεχόμενης απάτης είναι πιο περιορισμένοι όσον αφορά την ισογλυκόζη, λόγω της φύσης του προϊόντος, δεν είναι αναγκαίο να περιοριστούν οι επιλέξιμοι προορισμοί για τις εξαγωγές ισογλυκόζης εκτός ποσόστωσης.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καθορισμός του ποσοτικού ορίου για τις εξαγωγές ζάχαρης εκτός ποσόστωσης
   1.   Για την περίοδο εμπορίας 2015/2016, το ποσοτικό όριο που αναφέρεται στο άρθρο 139 παράγραφος 1 πρώτο εδάφιο στοιχείο δ) του κανονισμού (ΕΕ) αριθ. 1308/2013 καθορίζεται σε 650 000 τόνους για τις εξαγωγές, χωρίς επιστροφή, λευκής ζάχαρης εκτός ποσόστωσης του κωδικού ΣΟ 1701 99.
   2.   Οι εξαγωγές εντός του ποσοτικού ορίου που καθορίζεται στην παράγραφο 1 επιτρέπονται για όλους τους προορισμούς εκτός από:

               α)

               τις τρίτες χώρες: Αγία Έδρα (Πόλη του Βατικανού), Άγιος Μαρίνος, Αλβανία, Ανδόρα, Βοσνία και Ερζεγοβίνη, πρώην Γιουγκοσλαβική Δημοκρατία της Μακεδονίας, Κοσσυφοπέδιο (3), Λιχτενστάιν, Μαυροβούνιο και Σερβία·

               β)

               τα εδάφη των κρατών μελών που δεν αποτελούν τμήμα του τελωνειακού εδάφους της Ένωσης: Γροιλανδία, δήμοι Livigno και Campione d'Italia, Ελιγολάνδη, Θέουτα, Μελίγια, Νήσοι Φερόες, και οι περιοχές της Κυπριακής Δημοκρατίας στις οποίες η κυβέρνηση της Κυπριακής Δημοκρατίας δεν ασκεί ουσιαστικό έλεγχο·

               γ)

               τα ευρωπαϊκά εδάφη που δεν αποτελούν τμήμα του τελωνειακού εδάφους της Ένωσης και για τις εξωτερικές σχέσεις των οποίων είναι υπεύθυνο ένα κράτος μέλος: Γιβραλτάρ.

         Άρθρο 2
   Καθορισμός του ποσοτικού ορίου για τις εξαγωγές ισογλυκόζης εκτός ποσόστωσης
   1.   Για την περίοδο εμπορίας 2015/2016, το ποσοτικό όριο που αναφέρεται στο άρθρο 139 παράγραφος 1 πρώτο εδάφιο στοιχείο δ) του κανονισμού (ΕΕ) αριθ. 1308/2013 καθορίζεται σε 70 000 τόνους, εκφραζόμενους σε ξηρά ουσία, για τις εξαγωγές, χωρίς επιστροφή, ισογλυκόζης εκτός ποσόστωσης των κωδικών ΣΟ 1702 40 10, 1702 60 10 και 1702 90 30.
   2.   Οι εξαγωγές των προϊόντων που αναφέρονται στην παράγραφο 1 επιτρέπονται μόνον εφόσον τηρούνται οι προϋποθέσεις που ορίζονται στο άρθρο 4 του κανονισμού (ΕΚ) αριθ. 951/2006.
   Άρθρο 3
   Έναρξη ισχύος και εφαρμογή
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Οκτωβρίου 2015.
   Λήγει στις 30 Σεπτεμβρίου 2016.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Ιουλίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (ΕΕ L 178 της 1.7.2006, σ. 24).

      (3)  Η ονομασία αυτή χρησιμοποιείται με την επιφύλαξη των θέσεων ως προς το καθεστώς και συνάδει με την απόφαση αριθ. 1244 του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.


title: Εκτελεστικός κανονισμός (ΕΕ) αριθ. 399/2014 της Επιτροπής, της 22ας Απριλίου 2014 , σχετικά με την έγκριση των παρασκευασμάτων Lactobacillus brevis (DSM 23231), Lactobacillus brevis DSMZ 16680, Lactobacillus plantarum CECT 4528 και Lactobacillus fermentum NCIMB 30169 ως πρόσθετων υλών ζωοτροφών για όλα τα ζωικά είδη  Κείμενο που παρουσιάζει ενδιαφέρον για τον ΕΟΧ

text:
               23.4.2014

               EL

               Επίσημη Εφημερίδα της Ευρωπαϊκής Ένωσης

               L 119/40

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 399/2014 ΤΗΣ ΕΠΙΤΡΟΠΉΣ
   της 22ας Απριλίου 2014
   σχετικά με την έγκριση των παρασκευασμάτων Lactobacillus brevis (DSM 23231), Lactobacillus brevis DSMZ 16680, Lactobacillus plantarum CECT 4528 και Lactobacillus fermentum NCIMB 30169 ως πρόσθετων υλών ζωοτροφών για όλα τα ζωικά είδη
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τις πρόσθετες ύλες που χρησιμοποιούνται στη διατροφή των ζώων, καθώς και τους όρους και τις διαδικασίες χορήγησης της εν λόγω άδειας. Το άρθρο 10 παράγραφος 7 του κανονισμού (ΕΚ) αριθ. 1831/2003, σε συνδυασμό με το άρθρο 10 παράγραφοι 1 έως 4, ορίζει ειδικές διατάξεις για την αξιολόγηση των προϊόντων που χρησιμοποιούνταν στην Ένωση ως πρόσθετες ύλες ενσίρωσης κατά την ημερομηνία που τέθηκε σε εφαρμογή ο εν λόγω κανονισμός.

               (2)

               Σύμφωνα με το άρθρο 10 παράγραφος 1 στοιχείο β) του κανονισμού (ΕΚ) αριθ. 1831/2003, τα παρασκευάσματα Lactobacillus brevis DSM 23231, Lactobacillus brevis DSMZ 16680, Lactobacillus plantarum CECT 4528 και Lactobacillus fermentum NCIMB 30169 προστέθηκαν στο μητρώο πρόσθετων υλών ζωοτροφών ως υφιστάμενα προϊόντα που ανήκουν στη λειτουργική ομάδα των πρόσθετων υλών ενσίρωσης, για όλα τα ζωικά είδη.

               (3)

               Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003, σε συνδυασμό με το άρθρο 7 του εν λόγω κανονισμού, υποβλήθηκαν αιτήσεις για την έγκριση των παρασκευασμάτων ως πρόσθετων υλών ζωοτροφών για όλα τα ζωικά είδη, με το αίτημα οι εν λόγω πρόσθετες ύλες να ταξινομηθούν στην κατηγορία «τεχνολογικές πρόσθετες ύλες» και στη λειτουργική ομάδα «πρόσθετες ύλες ενσίρωσης». Οι εν λόγω αιτήσεις συνοδεύονταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (4)

               Από τις γνώμες που εξέδωσε η Ευρωπαϊκή Αρχή για την Ασφάλεια των Τροφίμων («η Αρχή») στις 4 Δεκεμβρίου 2013 (2) και στις 5 Δεκεμβρίου 2013 (3) συνάγεται ότι, υπό τις προτεινόμενες συνθήκες χρήσης, τα οικεία παρασκευάσματα δεν έχουν δυσμενείς επιδράσεις στην υγεία των ζώων, του ανθρώπου ή στο περιβάλλον. Η Αρχή συνήγαγε επίσης ότι τα παρασκευάσματα Lactobacillus brevis DSM 23231, Lactobacillus brevis DSMZ 16680, Lactobacillus plantarum CECT 4528 και Lactobacillus fermentum NCIMB 30169 έχουν τη δυνατότητα να βελτιώνουν την παραγωγή ενσίρωσης. Η Αρχή θεωρεί ότι δεν υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε επίσης την έκθεση σχετικά με τις μεθόδους ανάλυσης των πρόσθετων υλών ζωοτροφών στις ζωοτροφές, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση των εν λόγω παρασκευασμάτων διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Ως εκ τούτου, πρέπει να επιτραπεί η χρήση των εν λόγω παρασκευασμάτων, όπως καθορίζεται στο παράρτημα του παρόντος κανονισμού.

               (6)

               Επειδή δεν απαιτείται, για λόγους ασφάλειας, η άμεση εφαρμογή των τροποποιήσεων των όρων χορήγησης της άδειας, είναι σκόπιμο να επιτραπεί μεταβατική περίοδος ώστε να ετοιμαστούν τα ενδιαφερόμενα μέρη για να ανταποκριθούν στις νέες απαιτήσεις που απορρέουν από την έγκριση.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Έγκριση
   Τα παρασκευάσματα που προσδιορίζονται στο παράρτημα τα οποία ανήκουν στην κατηγορία πρόσθετων υλών «τεχνολογικές πρόσθετες ύλες» και στη λειτουργική ομάδα «πρόσθετες ύλες ενσίρωσης», εγκρίνονται ως πρόσθετες ύλες στη διατροφή των ζώων, υπό τους όρους που καθορίζονται στο εν λόγω παράρτημα.
   Άρθρο 2
   Μεταβατικά μέτρα
   Τα παρασκευάσματα που προσδιορίζονται στο παράρτημα και οι ζωοτροφές που τα περιέχουν, που παράγονται και φέρουν επισήμανση πριν από τις 13 Νοεμβρίου 2014 σύμφωνα με τους κανόνες που ίσχυαν πριν από τις 15 Μαΐου 2014 δύνανται να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Απριλίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  EFSA Journal 2014· 12 (1): 3530.

      (3)  EFSA Journal 2014· 12(1): 3534, EFSA Journal 2014· 12(1): 3533 και EFSA Journal 2014· 12 (1): 3535.

      ΠΑΡΑΡΤΗΜΑ

                  Αριθμός αναγνώρισης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Λήξη της περιόδου έγκρισης

                  CFU/kg νωπής ύλης

                  Κατηγορία τεχνολογικών πρόσθετων υλών. Λειτουργική ομάδα: πρόσθετες ύλες ενσίρωσης.

                  1k20736

                  —

                     Lactobacillus brevis

                  DSM 23231

                     Σύνθεση πρόσθετης ύλης

                  Παρασκεύασμα Lactobacillus brevis DSM 23231 που περιέχει τουλάχιστον 1 × 1010 CFU/g πρόσθετης ύλης.

                     Χαρακτηρισμός της δραστικής ουσίας

                  Βιώσιμα κύτταρα Lactobacillus brevis DSM 23231.

                     Αναλυτική μέθοδος (1)

                  Καταμέτρηση στην πρόσθετη ύλη ζωοτροφών: τεχνική της επιφανειακής διασποράς με υπόστρωμα MRS agar (EN 15787)
                  Ταυτοποίηση: ηλεκτροφόρηση παλλόμενου πεδίου (PFGE).

                  Όλα τα ζωικά είδη

                  —

                  —

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρονται οι όροι αποθήκευσης.

                              2.

                              Ελάχιστη δόση της πρόσθετης ύλης όταν δεν χρησιμοποιείται σε συνδυασμό με άλλους μικροοργανισμούς ως πρόσθετες ύλες ενσίρωσης: 5 × 107 CFU/kg νωπής ύλης.

                              3.

                              Για ασφάλεια: συνιστάται να χρησιμοποιούνται μέσα προστασίας της αναπνοής και των ματιών και γάντια ασφάλειας κατά τον χειρισμό.

                  13 Μαΐου 2024

                  1k20737

                  —

                     Lactobacillus brevis

                  DSMZ 16680

                     Σύνθεση πρόσθετης ύλης

                  Παρασκεύασμα Lactobacillus brevis DSM 16680 που περιέχει τουλάχιστον 2,5 × 1010 CFU/g πρόσθετης ύλης.

                     Χαρακτηρισμός της δραστικής ουσίας

                  Βιώσιμα κύτταρα Lactobacillus brevis DSMZ 16680.

                     Αναλυτική μέθοδος (1)

                  Καταμέτρηση στην πρόσθετη ύλη ζωοτροφών: τεχνική της επιφανειακής διασποράς με υπόστρωμα MRS agar (EN 15787)
                  Ταυτοποίηση: ηλεκτροφόρηση παλλόμενου πεδίου (PFGE).

                  Όλα τα ζωικά είδη

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρονται οι όροι αποθήκευσης.

                              2.

                              Ελάχιστη δόση της πρόσθετης ύλης όταν δεν χρησιμοποιείται σε συνδυασμό με άλλους μικροοργανισμούς ως πρόσθετες ύλες ενσίρωσης: 1 × 108 CFU/kg νωπής ύλης.

                              3.

                              Για ασφάλεια: συνιστάται να χρησιμοποιούνται μέσα προστασίας της αναπνοής και των ματιών και γάντια ασφάλειας κατά τον χειρισμό.

                  13 Μαΐου 2024

                  1k20738

                  —

                     Lactobacillus plantarum

                  CECT 4528

                     Σύνθεση πρόσθετης ύλης

                  Παρασκεύασμα Lactobacillus plantarum CECT 4528 που περιέχει τουλάχιστον 2,5 × 1011 CFU/g πρόσθετης ύλης.

                     Χαρακτηρισμός της δραστικής ουσίας

                  Βιώσιμα κύτταρα Lactobacillus plantarum CECT 4528.

                     Αναλυτική μέθοδος (1)

                  Καταμέτρηση στην πρόσθετη ύλη ζωοτροφών: τεχνική της επιφανειακής διασποράς με υπόστρωμα MRS agar (EN 15787)
                  Ταυτοποίηση: ηλεκτροφόρηση παλλόμενου πεδίου (PFGE).

                  Όλα τα ζωικά είδη

                  —

                  —

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρονται οι όροι αποθήκευσης.

                              2.

                              Ελάχιστη δόση της πρόσθετης ύλης όταν δεν χρησιμοποιείται σε συνδυασμό με άλλους μικροοργανισμούς ως πρόσθετες ύλες ενσίρωσης: 1 × 109 CFU/kg νωπής ύλης.

                              3.

                              Για ασφάλεια: συνιστάται να χρησιμοποιούνται μέσα προστασίας της αναπνοής και των ματιών και γάντια ασφάλειας κατά τον χειρισμό.

                  13 Μαΐου 2024

                  1k20739

                  —

                     Lactobacillus fermentum

                  NCIMB 30169

                     Σύνθεση πρόσθετης ύλης

                  Παρασκεύασμα Lactobacillus fermentum NCIMB 30169 που περιέχει τουλάχιστον 2,5 × 1010 CFU/g πρόσθετης ύλης.

                     Χαρακτηρισμός της δραστικής ουσίας

                  Βιώσιμα κύτταρα Lactobacillus fermentum NCIMB 30169.

                     Αναλυτική μέθοδος (1)

                  Καταμέτρηση στην πρόσθετη ύλη ζωοτροφών: τεχνική της επιφανειακής διασποράς με υπόστρωμα MRS agar (EN 15787)
                  Ταυτοποίηση: ηλεκτροφόρηση παλλόμενου πεδίου (PFGE).

                  Όλα τα ζωικά είδη

                  —

                  —

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρονται οι όροι αποθήκευσης.

                              2.

                              Ελάχιστη δόση της πρόσθετης ύλης όταν δεν χρησιμοποιείται σε συνδυασμό με άλλους μικροοργανισμούς ως πρόσθετες ύλες ενσίρωσης: 1 × 108 CFU/kg νωπής ύλης.

                              3.

                              Για ασφάλεια: συνιστάται να χρησιμοποιούνται μέσα προστασίας της αναπνοής και των ματιών και γάντια ασφάλειας κατά τον χειρισμό.

                  13 Μαΐου 2024

         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx


title: Εκτελεστικός κανονισμός (ΕΕ) 2017/1409 της Επιτροπής, της 1ης Αυγούστου 2017, για την τροποποίηση του εκτελεστικού κανονισμού (ΕΕ) αριθ. 75/2013 και του κανονισμού (ΕΚ) αριθ. 951/2006 όσον αφορά τον πρόσθετο εισαγωγικό δασμό στον τομέα της ζάχαρης και τον υπολογισμό της περιεκτικότητας σε σακχαρόζη της ισογλυκόζης και ορισμένων σιροπιών

text:
               2.8.2017

               EL

               Επίσημη Εφημερίδα της Ευρωπαϊκής Ένωσης

               L 201/21

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1409 ΤΗΣ ΕΠΙΤΡΟΠΉΣ
   της 1ης Αυγούστου 2017
   για την τροποποίηση του εκτελεστικού κανονισμού (ΕΕ) αριθ. 75/2013 και του κανονισμού (ΕΚ) αριθ. 951/2006 όσον αφορά τον πρόσθετο εισαγωγικό δασμό στον τομέα της ζάχαρης και τον υπολογισμό της περιεκτικότητας σε σακχαρόζη της ισογλυκόζης και ορισμένων σιροπιών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 182 παράγραφος 4,
   Εκτιμώντας τα ακόλουθα:

               (1)

               Το άρθρο 36 του κανονισμού (ΕΚ) αριθ. 951/2006 της Επιτροπής (2) προβλέπει πρόσθετο εισαγωγικό δασμό για ορισμένα προϊόντα στον τομέα της ζάχαρης.

               (2)

               Λαμβανομένων υπόψη των συνθηκών της αγοράς και των προβλέψεων που ίσχυαν κατά το χρονικό αυτό διάστημα, ο εκτελεστικός κανονισμός (ΕΕ) αριθ. 75/2013 της Επιτροπής (3) προβλέπει τη μη επιβολή πρόσθετων εισαγωγικών δασμών για ορισμένα προϊόντα του τομέα της ζάχαρης μέχρι το τέλος του καθεστώτος ποσοστώσεων στις 30 Σεπτεμβρίου 2017.

               (3)

               Σύμφωνα με το άρθρο 182 παράγραφος 2 του κανονισμού (ΕΕ) αριθ. 1308/2013 δεν πρέπει να επιβάλλεται πρόσθετος εισαγωγικός δασμός, εάν δεν θεωρείται πιθανόν να διαταραχθεί η αγορά της Ένωσης από τις εισαγωγές ή εάν τα αποτελέσματα θα ήταν δυσανάλογα προς τον επιδιωκόμενο στόχο. Μετά την κατάργηση των ποσοστώσεων ζάχαρης, οι εισαγωγές προϊόντων ζάχαρης που υπόκεινται στον εισαγωγικό δασμό, ο οποίος προβλέπεται στο κοινό δασμολόγιο, δεν θεωρείται πιθανόν να διαταράξουν την ενωσιακή αγορά. Συνεπώς, δεν θα πρέπει να επιβληθούν πρόσθετοι δασμοί στις εισαγωγές αυτές εκτός εάν αλλάξει η κατάσταση της αγοράς σημαντικά στο πλαίσιο αυτό.

               (4)

               Η μη επιβολή πρόσθετων εισαγωγικών δασμών για ορισμένα προϊόντα ζάχαρης που προβλέπεται στον εκτελεστικό κανονισμό (ΕΕ) αριθ. 75/2013 θα πρέπει, συνεπώς, να παραταθεί.

               (5)

               Οι μέθοδοι υπολογισμού της περιεκτικότητας σε σακχαρόζη της ισογλυκόζης και ορισμένων σιροπιών που προβλέπονται στο άρθρο 42 παράγραφοι 2, 3 και 4 του κανονισμού (ΕΚ) αριθ. 951/2006 θα ενσωματωθούν με σαφέστερη και επικαιροποιημένη μορφή στο παράρτημα I του κανονισμού (ΕΟΚ) αριθ. 2658/87 του Συμβουλίου (4) με τον εκτελεστικό κανονισμό (ΕΕ) 2017/1344 της Επιτροπής (5), με ισχύ από την 1η Οκτωβρίου 2017. Ως εκ τούτου, θα πρέπει να απαλειφθούν οι διατάξεις αυτές στον κανονισμό (ΕΚ) αριθ. 951/2006.

               (6)

               Ο εκτελεστικός κανονισμός (ΕΕ) αριθ. 75/2013 και ο κανονισμός (ΕΚ) αριθ. 951/2006 θα πρέπει, επομένως, να τροποποιηθούν αναλόγως.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 1 του εκτελεστικού κανονισμού (ΕΕ) αριθ. 75/2013, η ημερομηνία «30 Σεπτεμβρίου 2017» αντικαθίσταται από την ημερομηνία «30 Σεπτεμβρίου 2022».
   Άρθρο 2
   Στο άρθρο 42 του κανονισμού (ΕΚ) αριθ. 951/2006, οι παράγραφοι 2, 3 και 4 απαλείφονται.
   Άρθρο 3
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Οκτωβρίου 2017.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1η Αυγούστου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (ΕΕ L 178 της 1.7.2006, σ. 24).

      (3)  Εκτελεστικός κανονισμός (ΕΕ) αριθ. 75/2013 της Επιτροπής, της 25ης Ιανουαρίου 2013, για παρέκκλιση από τον κανονισμό (ΕΚ) αριθ. 951/2006 όσον αφορά την εφαρμογή των αντιπροσωπευτικών τιμών και των πρόσθετων εισαγωγικών δασμών για ορισμένα προϊόντα στον τομέα της ζάχαρης και την κατάργηση του εκτελεστικού κανονισμού (ΕΕ) αριθ. 892/2012 σχετικά με τον καθορισμό των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης για την περίοδο 2012/2013 (ΕΕ L 26 της 26.1.2013, σ. 19).

      (4)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).

      (5)  Εκτελεστικός κανονισμός (ΕΕ) 2017/1344 της Επιτροπής, της 18ης Ιουλίου 2017, σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (ΕΕ L 186 της 19.7.2017, σ. 3).


title: Εκτελεστικός κανονισμός (ΕΕ) αριθ. 1051/2011 της Επιτροπής, της 20ής Οκτωβρίου 2011 , για την εφαρμογή του κανονισμού (ΕΕ) αριθ. 692/2011 του Ευρωπαϊκού Κοινοβουλίου και του Συμβουλίου σχετικά με τις ευρωπαϊκές στατιστικές στον τομέα του τουρισμού όσον αφορά τη δομή των εκθέσεων ποιότητας και τη διαβίβαση των στοιχείων Κείμενο που παρουσιάζει ενδιαφέρον για τον ΕΟΧ

text:
               21.10.2011

               EL

               Επίσημη Εφημερίδα της Ευρωπαϊκής Ένωσης

               L 276/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1051/2011 ΤΗΣ ΕΠΙΤΡΟΠΉΣ
   της 20ής Οκτωβρίου 2011
   για την εφαρμογή του κανονισμού (ΕΕ) αριθ. 692/2011 του Ευρωπαϊκού Κοινοβουλίου και του Συμβουλίου σχετικά με τις ευρωπαϊκές στατιστικές στον τομέα του τουρισμού όσον αφορά τη δομή των εκθέσεων ποιότητας και τη διαβίβαση των στοιχείων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 692/2011 του Ευρωπαϊκού Κοινοβουλίου και του Συμβουλίου, της 6ης Ιουλίου 2011, σχετικά με τις ευρωπαϊκές στατιστικές στον τομέα του τουρισμού (1), και ιδίως το άρθρο 6 παράγραφος 4 και το άρθρο 9 παράγραφοι 2 και 3,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 692/2011 θεσπίζει κοινό πλαίσιο για τη συστηματική ανάπτυξη, παραγωγή και διάδοση ευρωπαϊκών στατιστικών στον τομέα του τουρισμού.

               (2)

               Πρέπει να εξασφαλίζεται εύλογο επίπεδο ποιότητας των διαβιβαζόμενων στοιχείων και η διατήρηση των υφιστάμενων στατιστικών σειρών στον τομέα του τουρισμού.

               (3)

               Πρέπει να οριστούν οι διακανονισμοί για τις εκθέσεις ποιότητας και η δομή των εκθέσεων ποιότητας, καθώς και οι πρακτικοί διακανονισμοί για τη διαβίβαση στοιχείων.

               (4)

               Είναι σκόπιμο να αξιοποιηθούν οι ευρωπαϊκές στατιστικές στον τομέα του τουρισμού στον μέγιστο δυνατό βαθμό, τηρώντας παράλληλα το απόρρητο των αρχείων ατομικών στοιχείων.

               (5)

               Ορισμένα στοιχεία πρέπει να διατεθούν στα κράτη μέλη προκειμένου να συμπληρώσουν τη στατιστική κάλυψη του τομέα του τουρισμού σε εθνικό επίπεδο.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι διακανονισμοί για τις εκθέσεις ποιότητας και η δομή των εκθέσεων ποιότητας περιλαμβάνονται στο παράρτημα I.
   Άρθρο 2
   Το πρότυπο ανταλλαγής για συγκεντρωτικούς πίνακες περιλαμβάνεται στο παράρτημα II.
   Άρθρο 3
   Το πρότυπο ανταλλαγής για αρχεία μικροδεδομένων περιλαμβάνεται στο παράρτημα III.
   Άρθρο 4
   Ο παρών κανονισμός αρχίζει να ισχύει την 20ή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Οκτωβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 192 της 22.7.2011, σ. 17.

      ΠΑΡΑΡΤΗΜΑ I

         Δομή των εκθέσεων ποιότητας

         Διακανονισμοί και δομή για την παροχή μεταδεδομένων

      Τα κράτη μέλη παρέχουν στην Επιτροπή (Eurostat) μεταδεδομένα αναφοράς σύμφωνα με την πρωτοβουλία SDMX για κοινά τεχνικά και στατιστικά πρότυπα για την ανταλλαγή των στοιχείων και μεταδεδομένων, όπως ορίζεται στη σύσταση 2009/498/ΕΚ της Επιτροπής (1) για το ευρωπαϊκό στατιστικό σύστημα.
      Τα κράτη μέλη παρέχουν τα απαιτούμενα μικροδεδομένα (συμπεριλαμβανομένων εκείνων που αφορούν την ποιότητα) σύμφωνα με ένα πρότυπο ανταλλαγής που καθορίζεται από την Επιτροπή (Eurostat). Τα μεταδεδομένα παρέχονται στην Eurostat μέσω ενιαίου σημείου εισόδου ή σε τέτοια μορφή που καθιστά δυνατή την ανάκτησή τους από την Επιτροπή (Eurostat) με ηλεκτρονικά μέσα.

         Περιεχόμενο των μεταδεδομένων και εκθέσεις ποιότητας

      Η έκθεση περιλαμβάνει τις ακόλουθες έννοιες και καλύπτει τον εσωτερικό τουρισμό (παράρτημα I του κανονισμού (ΕΕ) αριθ. 692/2011) καθώς και τον εθνικό τουρισμό (παράρτημα II του κανονισμού (ΕΕ) αριθ. 692/2011):

                  1.

                     Καταλληλότητα: περιλαμβάνει την πληρότητα σε σύγκριση με τις ανάγκες του χρήστη και την πληρότητα των στοιχείων σε σύγκριση με τις απαιτήσεις και τις συστάσεις που ορίζονται στα άρθρα 2, 3, 4 και 10 του κανονισμού (ΕΕ) αριθ. 692/2011.

                  2.

                     Ακρίβεια: περιλαμβάνει το σφάλμα κάλυψης (υπερκάλυψη και πλημμελής κάλυψη), το σφάλμα ανάκλησης, το σφάλμα κατάταξης, τη μη απάντηση σε επίπεδο σημείου και μονάδας (με ανάλυση ανά είδος μη απάντησης σε επίπεδο μονάδας), το ποσοστό τεκμαρτού υπολογισμού στοιχείων (για το τμήμα 2 του παραρτήματος II), το σφάλμα δειγματοληψίας και τον συντελεστή διακύμανσης για ένα σύνολο βασικών δεικτών και κατανομών (όπως και η περιγραφή του τύπου ή του αλγορίθμου που χρησιμοποιείται για τον υπολογισμό των συντελεστών διακύμανσης) και την αναθεώρηση των στοιχείων (πολιτική, πρακτική, συνέπειες στους βασικούς δείκτες).

                  3.

                     Επικαιρότητα: περιλαμβάνει πληροφορίες σχετικά με το χρονοδιάγραμμα της διαδικασίας παραγωγής έως τη δημοσίευση των αποτελεσμάτων (πρώτα αποτελέσματα, τελικά και πλήρη αποτελέσματα).

                  4.

                     Χρονική συνέπεια: περιλαμβάνει τις πληροφορίες για τις ημερομηνίες διαβίβασης των στοιχείων στην Επιτροπή (Eurostat) σε σύγκριση με τις προθεσμίες που ορίζονται στο άρθρο 9 παράγραφος 4 του κανονισμού (ΕΕ) αριθ. 692/2011 για όλες τις διαβιβάσεις των στοιχείων που αφορούν το έτος αναφοράς.

                  5.

                     Προσβασιμότητα και σαφήνεια: περιλαμβάνουν τις πληροφορίες σχετικά με το χρονοδιάγραμμα δημοσιεύσεων για τις κύριες δημοσιεύσεις (έντυπες και ηλεκτρονικές) σχετικά με τις περιόδους αναφοράς του έτους αναφοράς.

                  6.

                     Συγκρισιμότητα: περιλαμβάνει τη συγκρισιμότητα μεταξύ των γεωγραφικών περιοχών, διαχρονικά (διακοπή σειράς) και μεταξύ στατιστικών τομέων.

                  7.

                     Συνεκτικότητα: περιλαμβάνει τη συνεκτικότητα μέσα στον τομέα με τα στοιχεία από άλλες πηγές, τη συνοχή με άλλους στατιστικούς τομείς, τη συνοχή μεταξύ των ετήσιων στατιστικών και των στατιστικών για περιόδους μικρότερες του έτους.

                  8.

                     Κόστος και επιβάρυνση: περιλαμβάνουν (εφόσον είναι διαθέσιμες) ένδειξη ποσοτική/νομισματική και ένδειξη ποιοτική του κόστους που σχετίζεται με τη συλλογή και την παραγωγή και της επιβάρυνσης όσων παρέχουν στοιχεία, και περιγραφή πρόσφατων ή προγραμματιζόμενων μέτρων για τη βελτίωση της σχέσης κόστους - αποδοτικότητας και/ή τη μείωση της επιβάρυνσης όσων παρέχουν στοιχεία.

                  9.

                  Μεταδεδομένα που αφορούν τη στατιστική παρουσίαση και τη στατιστική επεξεργασία: πληροφορίες (εφόσον είναι διαθέσιμες) σχετικά με έννοιες, ορισμούς, κατατάξεις και πηγές που χρησιμοποιούνται, το πλαίσιο πληθυσμού, τον πληθυσμό υπό διερεύνηση, τη συχνότητα συλλογής στοιχείων, τον τύπο της έρευνας και τις μεθόδους συλλογής στοιχείων, το πεδίο εφαρμογής της έρευνας (και τον περιορισμό του πεδίου εφαρμογής), τον σχεδιασμό και τη μεθοδολογία της δειγματοληψίας, τις διαδικασίες αναγωγής, την επεξεργασία των εμπιστευτικών δεδομένων και τον έλεγχο της δημοσιοποίησης.

         (1)  ΕΕ L 168 της 30.6.2009, σ. 50.

      ΠΑΡΑΡΤΗΜΑ II

         Συγκεντρωτικοί πίνακες για τη διαβίβαση των στοιχείων που απαριθμούνται στο παράρτημα Ι και στα τμήματα 1 και 3 του παραρτήματος ΙΙ του κανονισμού (ΕΕ) αριθ. 692/2011

         Δομή του αρχείου και κωδικοποίηση

      Τα κράτη μέλη παρέχουν τα στοιχεία που απαιτούνται από τον παρόντα κανονισμό σύμφωνα με ένα πρότυπο ανταλλαγής που καθορίζεται από την Επιτροπή (Eurostat). Τα στοιχεία παρέχονται στην Eurostat μέσω ενιαίου σημείου εισόδου ή κατά τρόπο που να καθιστά δυνατή την ανάκτησή τους από την Επιτροπή (Eurostat) με ηλεκτρονικά μέσα.
      Όταν γίνεται αναφορά σε «αναγνωριστικά», αυτό σημαίνει τα αναγνωριστικά που καθορίστηκαν από την Επιτροπή (Eurostat). Η Επιτροπή (Eurostat) παρέχει λεπτομερή τεκμηρίωση σχετικά με αυτά τα αναγνωριστικά και θα διαβιβάσει πρόσθετες κατευθυντήριες γραμμές για το πρότυπο ανταλλαγής. Τα στοιχεία τα οποία δεν ανταποκρίνονται στις διατάξεις για το πρότυπο ανταλλαγής που ορίζει η Επιτροπή (Eurostat) θα θεωρούνται ότι δεν έχουν παρασχεθεί.
      Κάθε βάση δεδομένων περιέχει τα πεδία που παρατίθενται στο παρόν παράρτημα.

         Επικεφαλίδα

      Σκοπός της επικεφαλίδας είναι η αναγνώριση της διαβιβαζόμενης σειράς στοιχείων και αποτελείται από τρία πεδία:

                  —

                     Η περίοδος αναφοράς αποτελείται από επτά χαρακτήρες, οι τέσσερις πρώτοι δηλώνουν το έτος και οι τρεις τελευταίοι την περίοδο του έτους. Παραδείγματα: 2012A00 (ετήσια στοιχεία για το 2012) ή 2012M01 (μηνιαία στοιχεία για τον Ιανουάριο του 2012).

                  —

                     Ο κωδικός της χώρας αποτελείται από δύο χαρακτήρες που αντιστοιχούν στον κωδικό του κράτους μέλους το οποίο διαβιβάζει τα στοιχεία. Παραδείγματα: BE (Βέλγιο), BG (Βουλγαρία) κ.λπ.

                  —

                     Το θέμα αποτελείται από τα ακόλουθα αναγνωριστικά του συνόλου δεδομένων:

                              —

                              int_cap_annual

                              εσωτερικός τουρισμός – δυναμικότητα των τουριστικών καταλυμάτων·

                                 στοιχεία που απαριθμούνται στο τμήμα 1 του παραρτήματος I του κανονισμού (ΕΕ) αριθ. 692/2011

                              —

                              int_occ_annual

                              εσωτερικός τουρισμός – ετήσια στοιχεία για τη ροή επισκεπτών (συμπεριλαμβανομένης της εκτίμησης για τα καταλύματα που βρίσκονται κάτω από το όριο)·

                                 στοιχεία που απαριθμούνται στο τμήμα 2Α του παραρτήματος I του κανονισμού (ΕΕ) αριθ. 692/2011

                              —

                              int_occ_mnight

                              εσωτερικός τουρισμός – μηνιαία στοιχεία για τον αριθμό των διανυκτερεύσεων·

                                 στοιχεία που απαριθμούνται στο τμήμα 2Β του παραρτήματος I του κανονισμού (ΕΕ) αριθ. 692/2011

                              —

                              int_occ_marrno

                              εσωτερικός τουρισμός – μηνιαία στοιχεία για τις αφίξεις και καθαρό ποσοστό πληρότητας κλινών·

                                 στοιχεία που απαριθμούνται στο τμήμα 2Β του παραρτήματος I του κανονισμού (ΕΕ) αριθ. 692/2011

                              —

                              int_non_rented

                              εσωτερικός τουρισμός – ετήσια στοιχεία για τον αριθμό των διανυκτερεύσεων σε μη ενοικιαζόμενα καταλύματα·

                                 στοιχεία που απαριθμούνται στο τμήμα 4 του παραρτήματος I του κανονισμού (ΕΕ) αριθ. 692/2011

                              —

                              nat_dem_partic

                              εθνικός τουρισμός – συμμετοχή στον τουρισμό για προσωπικούς σκοπούς·

                                 στοιχεία που απαριθμούνται στο τμήμα 1 του παραρτήματος II του κανονισμού (ΕΕ) αριθ. 692/2011

                              —

                              nat_dem_sdvout

                              εθνικός τουρισμός – εξερχόμενες μονοήμερες επισκέψεις·

                                 στοιχεία που απαριθμούνται στο τμήμα 3Α του παραρτήματος II του κανονισμού (ΕΕ) αριθ. 692/2011

                              —

                              nat_dem_sdvdom

                              εθνικός τουρισμός – εσωτερικές μονοήμερες επισκέψεις·

                                 στοιχεία που απαριθμούνται στο τμήμα 3Β του παραρτήματος II του κανονισμού (ΕΕ) αριθ. 692/2011

         Στοιχεία

      Για κάθε βάση δεδομένων αυτό το σύνολο στοιχείων πρέπει να περιέχει τις τιμές για τις μεταβλητές και τις κατανομές και να αποτελείται από έξι πεδία:
      —   Μεταβλητή: περιλαμβάνει το αναγνωριστικό για τη μεταβλητή·
      —   Κατανομή: περιλαμβάνει το αναγνωριστικό για την κατηγορία κατανομής ή, ενδεχομένως, το συνδυασμό κατηγοριών κατανομής·
      —   Μονάδα: περιλαμβάνει το αναγνωριστικό για τη μονάδα μέτρησης·
      —   Τιμή: περιλαμβάνει την τιμή παρέκτασης για το χαρακτηριστικό του πληθυσμού σε σχέση με την αναφερόμενη μεταβλητή και κατανομή·
      —   Σηματοδότηση: περιλαμβάνει σηματοδοτήσεις που δηλώνουν «έχει εγκριθεί η κοινοποίηση των στοιχείων», «τα στοιχεία δεν είναι αξιόπιστα και δεν πρέπει να χρησιμοποιηθούν/κοινοποιηθούν, αλλά μπορούν να συνδυαστούν με άλλα στοιχεία σε συγκεντρωτικούς πίνακες σε υψηλότερο επίπεδο» και «στοιχεία που υπόκεινται σε εμπιστευτικότητα πρώτου ή δεύτερου βαθμού»·
      —   Παρατήρηση: περιλαμβάνει σύντομο σχολιασμό και μεταδεδομένα σχετικά με μια συγκεκριμένη τιμή (τα σχόλια ή οι υποσημειώσεις σχετικά με τις μεταβλητές ή τις κατανομές πρέπει να αναφέρονται στις σημειώσεις).

         Σημειώσεις

      Για κάθε σύνολο στοιχείων αυτό το σύνολο περιέχει όλες τις επεξηγηματικές σημειώσεις, υποσημειώσεις και μεταδεδομένα που αφορούν μία ή περισσότερες μεταβλητές ή κατανομές ή γενικές σημειώσεις σχετικά με ολόκληρο το σύνολο των στοιχείων και πρέπει να αποτελείται από τρία πεδία:
      —   Μεταβλητή: περιλαμβάνει το αναγνωριστικό για τη μεταβλητή στην οποία αναφέρεται η σημείωση·
      —   Κατανομή: περιλαμβάνει το αναγνωριστικό για την κατηγορία κατανομής ή, ενδεχομένως, τον συνδυασμό των κατηγοριών κατανομής στον οποίο αναφέρεται η σημείωση·
      —   Παρατήρηση: περιλαμβάνει την ελεύθερη σημείωση που μπορεί να δημοσιευτεί ως μεθοδολογική σημείωση ή συμπληρωματικές εξηγήσεις για καλύτερη κατανόηση των διαβιβαζόμενων στοιχείων.

      ΠΑΡΑΡΤΗΜΑ III

         Αρχεία μικροδεδομένων για τη διαβίβαση των στοιχείων που απαριθμούνται στο τμήμα 2 του παραρτήματος ΙΙ του κανονισμού (ΕΕ) αριθ. 692/2011

         Δομή του αρχείου και κωδικοποίηση

      Κάθε ταξίδι που έχει παρατηρηθεί πρέπει να αποτελεί μεμονωμένη εγγραφή στο αρχείο των διαβιβαζόμενων μικροδεδομένων. Αυτό το αρχείο μικροδεδομένων ελέγχεται πλήρως, υποβάλλεται σε επεξεργασία και όπου απαιτείται υπολογίζεται κατ’ εκτίμηση και ακολουθεί τη δομή του αρχείου και την κωδικοποίηση που περιγράφεται στον παρακάτω πίνακα. Η Επιτροπή (Eurostat) θα δώσει συμπληρωματικές κατευθύνσεις σχετικά με το μορφότυπο διαβίβασης.
      Τα στοιχεία που δεν είναι σύμφωνα με τις διατάξεις του προτύπου ανταλλαγής που αναφέρεται στο παρόν παράρτημα θα θεωρούνται ότι δεν έχουν αποσταλεί.

                  Στήλη

                  Αναγνωριστικό

                  Περιγραφή

                  Φίλτρα/παρατηρήσεις

                  1/6

                  000001-999999

                     Αύξων αριθμός του ταξιδιού

                  ΧΑΡΑΚΤΗΡΙΣΤΙΚΑ ΤΟΥ ΤΑΞΙΔΙΟΥ

                  7/8

                     Μήνας αναχώρησης

                  01-24

                  Αριθμός του μήνα (Ιανουάριος του έτους αναφοράς = 01, Δεκέμβριος του έτους αναφοράς = 12 · Ιανουάριος του προηγούμενου ημερολογιακού έτους = 13, Δεκέμβριος του προηγούμενου ημερολογιακού έτους = 24)

                  9/11

                     Διάρκεια του ταξιδιού και αριθμός διανυκτερεύσεων

                  001-366

                  Αριθμός διανυκτερεύσεων (3 ψηφία)

                  12/14

                     Διάρκεια του ταξιδιού: αριθμός διανυκτερεύσεων στην ημεδαπή

                  Μόνο για ταξίδια στην αλλοδαπή·
                  Τριετής μεταβλητή, κατά τα έτη προαιρετικής διαβίβασης: κωδικός = κενό

                  000-183

                  Αριθμός διανυκτερεύσεων (3 ψηφία)

                  15/17

                     Κύρια χώρα προορισμού

                  001-999

                  Κωδικοποίηση σύμφωνα με τον κατάλογο των χωρών στο μεθοδολογικό εγχειρίδιο που καταρτίστηκε δυνάμει του άρθρου 10 του κανονισμού (ΕΕ) αριθ. 692/2011

                  18

                     Κύριος σκοπός του ταξιδιού

                  1

                  Ιδιωτικός/προσωπικός: ανάπαυση, αναψυχή και διακοπές

                  2

                  Ιδιωτικός/προσωπικός: επίσκεψη σε συγγενείς και φίλους

                  3

                  Ιδιωτικός/προσωπικός: άλλοι (π.χ. αγωγή υγείας, προσκύνημα)

                  4

                  Επαγγελματικός/σχετικός με την εργασία

                  19/24

                     Είδος προορισμού

                  Στήλη 18 = [1, 2, 3] ·
                  Τριετής μεταβλητή, κατά τα έτη προαιρετικής διαβίβασης: κωδικός = κενό

                  19

                  1

                  Πόλη = Ναι

                  2

                  Πόλη = Όχι

                  9

                  Πόλη = Άνευ αντικειμένου (Στήλη 18 = 4)

                  20

                  1

                  Παραθαλάσσια περιοχή = Ναι

                  2

                  Παραθαλάσσια περιοχή = Όχι

                  9

                  Παραθαλάσσια περιοχή = Άνευ αντικειμένου (Στήλη 18 = 4)

                  21

                  1

                  Εξοχική περιοχή (συμπεριλαμβανομένων των περιοχών κοντά σε λίμνη, ποτάμι κ.λπ.) = Ναι

                  2

                  Εξοχική περιοχή (συμπεριλαμβανομένων των περιοχών κοντά σε λίμνη, ποτάμι κ.λπ.) = Όχι

                  9

                  Εξοχική περιοχή (συμπεριλαμβανομένων των περιοχών κοντά σε λίμνη, ποτάμι κ.λπ.) = Άνευ αντικειμένου (Στήλη 18 = 4)

                  22

                  1

                  Κρουαζιερόπλοιο = Ναι

                  2

                  Κρουαζιερόπλοιο = Όχι

                  9

                  Κρουαζιερόπλοιο = Άνευ αντικειμένου (Στήλη 18 = 4)

                  23

                  1

                  Ορεινή περιοχή (βουνό, λόφος κ.λπ.) = Ναι

                  2

                  Ορεινή περιοχή (βουνό, λόφος κ.λπ.) = Όχι

                  9

                  Ορεινή περιοχή (βουνό, λόφος κ.λπ.) = Άνευ αντικειμένου (Στήλη 18 = 4)

                  24

                  1

                  Άλλες = Ναι

                  2

                  Άλλες = Όχι

                  9

                  Άλλες = Άνευ αντικειμένου (Στήλη 18 = 4)

                  25

                     Συμμετοχή παιδιών στο ταξίδι

                  Στήλη 18 = [1, 2, 3] ·
                  Τριετής μεταβλητή, κατά τα έτη προαιρετικής διαβίβασης: κωδικός = κενό

                  1

                  Ναι

                  2

                  Όχι

                  9

                  Άνευ αντικειμένου (Στήλη 18 = 4)

                  26

                     Κύριο μέσο μεταφοράς

                  1

                  Αεροπορικές μεταφορές (πτητικές υπηρεσίες, τακτικές ή ναυλωμένες, ή άλλες αεροπορικές υπηρεσίες)

                  2

                  Θαλάσσιες/πλωτές μεταφορές (επιβατικές γραμμές και επιβατηγά οχηματαγωγά, κρουαζιερόπλοια, σκάφη αναψυχής, ενοικιαζόμενα σκάφη κ.λπ.)

                  3

                  Σιδηροδρομικές μεταφορές

                  4

                  Λεωφορεία, υπεραστικά λεωφορεία (τακτικά ή ναυλωμένα)

                  5

                  Οδικές μεταφορές (ιδιωτικά ή ενοικιαζόμενα οχήματα)

                  6

                  Άλλο (π.χ. ποδήλατο)

                  27

                     Κύριο είδος καταλύματος

                  1

                  Ενοικιαζόμενο κατάλυμα: ξενοδοχεία ή παρόμοια καταλύματα

                  2

                  Ενοικιαζόμενο κατάλυμα: εγκαταστάσεις κατασκήνωσης, εγκαταστάσεις για τροχόσπιτα ή για ρυμουλκούμενα οχήματα (μη προοριζόμενα για κατοικία)

                  3

                  Ενοικιαζόμενο κατάλυμα: άλλα ενοικιαζόμενα καταλύματα (θεραπευτικά κέντρα, ξενώνες νέων, μαρίνες κ.λπ.)

                  4

                  Μη ενοικιαζόμενο κατάλυμα: ιδιόκτητη κατοικία διακοπών

                  5

                  Μη ενοικιαζόμενο κατάλυμα: κατάλυμα που παρέχεται δωρεάν από συγγενείς ή φίλους

                  6

                  Μη ενοικιαζόμενο κατάλυμα: άλλα μη ενοικιαζόμενα καταλύματα

                  28

                     Κράτηση του ταξιδιού: κράτηση του κύριου μέσου μεταφοράς μέσω ταξιδιωτικού πράκτορα ή ταξιδιωτικού γραφείου

                  Τριετής μεταβλητή, κατά τα έτη προαιρετικής διαβίβασης: κωδικός = κενό

                  1

                  Ναι

                  2

                  Όχι

                  9

                  Δεν γνωρίζω

                  29

                     Κράτηση του ταξιδιού: κράτηση του κύριου είδους καταλύματος μέσω ταξιδιωτικού πράκτορα ή ταξιδιωτικού γραφείου

                  Τριετής μεταβλητή, κατά τα έτη προαιρετικής διαβίβασης: κωδικός = κενό

                  1

                  Ναι

                  2

                  Όχι

                  9

                  Δεν γνωρίζω

                  30

                     Κράτηση του ταξιδιού (ανεξάρτητη)

                  Τριετής μεταβλητή, κατά τα έτη προαιρετικής διαβίβασης: κωδικός = κενό
                  Στήλη 28 = 2 και στήλη 29 = 2

                  1

                  Η κράτηση των υπηρεσιών έγινε απευθείας στον πάροχό τους

                  2

                  Δεν χρειάστηκε κράτηση

                  9

                  Άνευ αντικειμένου (στήλη 28 ≠ 2 ή στήλη 29 ≠ 2)

                  31

                     Κράτηση του ταξιδιού: οργανωμένο ταξίδι

                  Τριετής μεταβλητή, κατά τα έτη προαιρετικής διαβίβασης: κωδικός = κενό

                  1

                  Ναι

                  2

                  Όχι

                  32

                     Κράτηση του ταξιδιού: κράτηση του κύριου μέσου μεταφοράς μέσω του διαδικτύου

                  Τριετής μεταβλητή, κατά τα έτη προαιρετικής διαβίβασης: κωδικός = κενό

                  1

                  Ναι

                  2

                  Όχι

                  9

                  Δεν γνωρίζω

                  33

                     Κράτηση του ταξιδιού: κράτηση του κύριου είδους καταλύματος μέσω του διαδικτύου

                  Τριετής μεταβλητή, κατά τα έτη προαιρετικής διαβίβασης: κωδικός = κενό

                  1

                  Ναι

                  2

                  Όχι

                  9

                  Δεν γνωρίζω

                  34/41

                     Δαπάνες από κάθε τουρίστα κατά τη διάρκεια του ταξιδιού για τη μεταφορά

                  00000000-99999998

                  Ποσό σε ευρώ (8 ψηφία)

                  42/49

                     Δαπάνες από κάθε τουρίστα κατά τη διάρκεια του ταξιδιού για το κατάλυμα

                  00000000-99999998

                  Ποσό σε ευρώ (8 ψηφία)

                  50/57

                     Δαπάνες του κάθε τουρίστα κατά τη διάρκεια του ταξιδιού για φαγητό και ποτά σε καφετέριες και εστιατόρια

                  Προαιρετική μεταβλητή, στην περίπτωση που δεν διαβιβάζεται: κωδικός = κενό

                  00000000-99999998

                  Ποσό σε ευρώ (8 ψηφία)

                  58/65

                     Άλλες δαπάνες κάθε τουρίστα κατά τη διάρκεια του ταξιδιού (συνολικές άλλες δαπάνες, συμπεριλαμβανομένων αυτών που αφορούν διαρκή αγαθά και αγαθά μεγάλης αξίας)

                  00000000-99999998

                  Ποσό σε ευρώ (8 ψηφία)

                  66/73

                     Διαρκή αγαθά και αγαθά μεγάλης αξίας (υποκατηγορία των «Άλλων δαπανών κάθε τουρίστα κατά τη διάρκεια του ταξιδιού»)

                  00000000-99999998

                  Ποσό σε ευρώ (8 ψηφία)

                  ΧΑΡΑΚΤΗΡΙΣΤΙΚΑ ΤΟΥ ΕΠΙΣΚΕΠΤΗ

                  74

                     Φύλο

                  1

                  Άρρεν

                  2

                  Θήλυ

                  75/77

                     Ηλικία

                  000-198

                  Σε ακέραιο αριθμό (3 ψηφία)

                  78/79

                     Χώρα μόνιμης διαμονής

                  Ο διψήφιος κωδικός της χώρας (Βέλγιο = BE, Βουλγαρία = BG κ.λπ.)

                  80

                     Επίπεδο εκπαίδευσης

                  Προαιρετική μεταβλητή, στην περίπτωση που δεν διαβιβάζεται: κωδικός = κενό

                  1

                  Χαμηλό (ISCED 0, 1 ή 2)

                  2

                  Μεσαίο (ISCED 3 ή 4)

                  3

                  Υψηλό (ISCED 5 ή 6)

                  81

                     Κατάσταση της απασχόλησης

                  Προαιρετική μεταβλητή, στην περίπτωση που δεν διαβιβάζεται: κωδικός = κενό

                  1

                  Εργαζόμενος (μισθωτός ή αυτοαπασχολούμενος)

                  2

                  Άνεργος

                  3

                  Σπουδαστής (ή μαθητής)

                  4

                  Άλλοι που δεν ανήκουν στο εργατικό δυναμικό

                  82

                     Εισόδημα νοικοκυριού σε τεταρτημόρια

                  Προαιρετική μεταβλητή, στην περίπτωση που δεν διαβιβάζεται: κωδικός = κενό

                  1

                  1ο τεταρτημόριο

                  2

                  2ο τεταρτημόριο

                  3

                  3ο τεταρτημόριο

                  4

                  4ο τεταρτημόριο

                  ΣΥΝΤΕΛΕΣΤΗΣ ΠΑΡΕΚΤΑΣΗΣ

                  83/91

                     Συντελεστής παρέκτασης από το δείγμα στον πληθυσμό

                  000000-999999

                  Οι στήλες 83 έως 88 περιέχουν ακέραιους αριθμούς

                  000-999

                  Οι στήλες 89 έως 91 περιέχουν δεκαδικούς αριθμούς